Den Nord-Cimbriske Tilskuer, 1844-12-14
J Anledning af den ved Branddirecteur, Justitsraad Mühlenstedts Død indtrufne Vacance i Ringkjøbing Amts søndre Districts Branddirectorat, er der under 13de November til Amtmanden over Ringkjøbing Amt udfærdiget et allerhøieste Rescript af følgende Jndhold: 1) At Ringkjøbing Amt, der fortiden bestaar af 2 Branddirecteurdistricter, det nordre og det søndre, skal deles i 3 Branddirecteurdistricter, næmlig: a) det østre, bestaaende af Nørre og Hammerum Herreder; b) det søndre af Hind og Bølling Herreder, og, ved indtrædende Vacance i det nordre District, tillige af Ulfborg Herred; c) det nordre af Vandfuld, Skodborg, Hjerm og Ginding Herreder. 2) At Gagen for Branddirecteuren i det østre District skal være 500 Rbd. og for hver af Branddirecteurerne i det nordre og søndre District 550 Rbd., saa at Branddirecteuren i det sidstnævnte District kun nyder 450 Rbd. aarlig, saalænge Ulfborg Herred endnu ikke er blevet forenet med Districtet. 3) At det maa gjøres til Pligt for Brand directeuren i det østre District at tage Bopæl paa det Sted i Districtet, som nærmere maatte blive bestemt, og at Branddirecteurerne i det søndre og nordre District skulle fremdeles have Bovæl, den første i Ringkjøbing og den sidste i Holstebro. befalingsmanden paa Fregatten "Gesion." Commandeur Garde, har, i Anledning af de i Fædrelandet fremsatte beskyldninger og Folkenes Behandling, ombord, offentliggjort blandt andet Følgende: "Ligesom Enhver, som har at befale under mig i Skibet, kan vente, at hans Autoritet ved alle lovlige Midler skal blive understøttet, saaledes venter jeg ogsaa, at Jngen vil misbruge sin Myndighed, men at enhver ved at drive Tjenesten med al fornøden Kraft og Alvor, vil vise billig og skaansom Behandling mod sine Underhavende. Activitet, og at Enhver tilholdes at opfylde sin Skyldighed, anseer jeg for en bellig Pligt; men Skjældsord, Banden og utidig Pryglen er det min alvorlige Villie ikke at taale. Endvidere holdtes en Straffeprotocol, hvori enhver Straf indførtes; for det forsamlede Mandskab bekjendtgjordes flere Gange ved Søndagsparaderne, at Enhver som havde at klage over Mishandling, skulde melde det til mig personligt. Kun to Gange indløb saadan Klage over nogle Underofficerer; Sagen undersøgtes paa det Røiagtigste, og Underofficererne befandtes ingenlunde at have misbrugt deres Myndighed, ligesom jeg overhovedet aldrig har mærket til nogensomhelst Mishandling ombord. Lærlingen Carl Jbsen var især vanskelig at holde til Reenlighed; gjentagne Advarsler hialp ikke, og det blev nødvendigt at forsøge Straf. Som Straffeprotocollen udviser, blev han derfor det 11te Juni sat i Straffebakken (Mandskabet ombord, er inddeelt i Bakker, 8 Mand i hver; at udtages af sin egen Bakke og sættes i Straffebakken, er en Æres: straf). Dagen efter forlod han sin Vagt og lagde, sig til at sove paa Banjerne; endnu een Gang forsøgtes Mildhed, og han slap med Advarsel og Formaning. Men da han vedblev at være ureenlig, blef han den 16de f. M. (altsaa for næsten et halv Aar siden) straffet med 6 Slag Tamp, den eneste corporlige Revseelse, han fik hele Togtet. Da han derefter holdt sig reenlig, blev han den 25de Juni igjen oversat til sin egen Bakke; men næsten ved hver Parade, maatte jeg høre klage over ham og formane ham.